Vniuersis presentes litteras inspecturis seu audituris¹ nos Tidhemannus abbas totusque² conuentus monasterij Padis, ordinis Cisterciensis, dyocesis Reualiensis, tenore precencium constare volumus euidenter, quod propter viarum discrimina, sumptuum grauamina, necnon propter diuersa impedimenta uel pericula hinc inda contingencia super redditibus nostris in dyocesi Aooensi constitutis, videlicet ecclesia Borgha cum capellis et piscaria salmonum in Helsinga, vtiliter disponere non valemus; quo circa reuerendo in Christo patri domino Magno, Dej gracia episcopo Aboensi, suoque venerabili capitulo predictoram reddituum disposicionem pleno iure committimus, vt in hiis iuxta suarum³ voluntatum exigenciam ordinent et disponant nobisque de frvctibus prouentuum, prout conuenimus, prouideant annuatim. Jn cuius euidenciam firmiorem sigilla nostra presentibus sunt appensa. Datum in monasterio nostro Padis anno Dominj mcdxxix,⁴ jn profesto beati Olaui martiris gloriosi.